ਨਿਤਿਆਨੰਦ ਅਜੇ ਦੇਸ ਤੋਂ ਬਾਹਰ ਦੱਸੇ ਜਾ ਰਹੇ ਹਨ

ਆਪਣੇ-ਆਪ ਨੂੰ ਰੱਬ ਦਾ ਅਵਤਾਰ ਦੱਸਣ ਵਾਲੇ ਨਿਤਿਆਨੰਦ ’ਤੇ ਦੋ ਕੁੜੀਆਂ ਨੂੰ ਕਥਿਤ ਤੌਰ ’ਤੇ ਅਗਵਾ ਕਰਨ ਤੇ ਉਨ੍ਹਾਂ ਨੂੰ ਬੰਦੀ ਬਣਾ ਕੇ ਰੱਖਣ ਦਾ ਮਾਮਲਾ ਦਰਜ ਹੋਇਆ ਹੈ। ਇਹ ਮਾਮਲਾ ਅਹਿਮਦਾਬਾਦ ਦੇ ਦੇਹਾਤੀ ਥਾਣੇ ਵਿੱਚ ਦਰਜ ਹੋਇਆ ਹੈ।

ਪੁਲਿਸ ਨੇ ਇਸ ਮਾਮਲੇ ਵਿੱਚ ਨਿਤਿਆਨੰਦ ਦੇ ਆਸ਼ਰਮ ਦੀਆਂ ਦੋ ਪ੍ਰਬੰਧਕਾਂ "ਪ੍ਰਾਣਪ੍ਰਿਯਾ" ਤੇ "ਤਤਵਪ੍ਰਿਯ" ਨੂੰ ਹਿਰਾਸਤ ਵਿੱਚ ਲਿਆ ਹੈ।

ਇਸ ਮਾਮਲੇ ਵਿੱਚ ਜਦੋਂ ਅਸੀਂ ਮਾਮਲੇ ਦੀ ਜਾਂਚ ਕਰ ਰਹੇ ਪੁਲਿਸ ਅਫ਼ਸਰ ਕੇ.ਟੀ. ਕਮਰਿਆ ਨਾਲ ਗੱਲ ਕੀਤੀ ਤਾਂ ਉਨ੍ਹਾਂ ਨੇ ਦੱਸਿਆ ਕਿ ਇਸ ਕੇਸ ਵਿੱਚ ਆਈਪੀਸੀ ਦੀਆਂ ਧਾਰਾਵਾਂ 356, 344, 323, 504, 506 ਤੇ 114 ਅਧੀਨ ਮੁਕੱਦਮਾ ਦਰਜ ਕੀਤਾ ਗਿਆ ਹੈ।

ਇਹ ਵੀ ਪੜ੍ਹੋ:

ਹਾਲਾਂਕਿ ਪੁਲਿਸ ਅਫ਼ਸਰ ਨੇ ਇਸ ਗੱਲ ਦਾ ਖੰਡਨ ਕੀਤਾ ਕਿ ਇਸ ਮਾਮਲੇ ਦੇ ਰੌਸ਼ਨੀ ਵਿੱਚ ਆਉਣ ਤੋਂ ਬਾਅਦ ਨਿਤਿਆਨੰਦ ਫ਼ਰਾਰ ਹਨ। ਉਨ੍ਹਾਂ ਨੇ ਕਿਹਾ ਕਿ ਨਿਤਿਆਨੰਦ ਸਾਲ 2016 ਤੋਂ ਹੀ ਬਾਹਰ ਹਨ ਪਰ ਉਹ ਕਿੱਥੇ ਹਨ, ਵਿਦੇਸ਼ ਵਿੱਚ ਜਾਂ ਕਿਤੇ ਹੋਰ... ਇਸ ਦੀ ਪੜਤਾਲ ਜਾਰੀ ਹੈ।

ਪੁਲਿਸ ਨੇ ਦੱਸਿਆ ਕਿ ਉਨ੍ਹਾਂ ਦੇ ਅਹਿਮਦਾਬਾਦ ਆਸ਼ਰਮ ਦੀ ਸ਼ਾਖ਼ਾ ਸ਼ੁਰੂ ਹੋਏ ਕੋਈ ਬਹੁਤਾ ਸਮਾਂ ਨਹੀਂ ਹੋਇਆ ਹੈ। ਫ਼ਿਲਹਾਲ ਜਾਂਚ ਦਾ ਘੇਰਾ ਅਹਿਮਦਾਬਾਦ ਤੱਕ ਹੀ ਹੈ ਪਰ ਗੁਜਰਾਤ ਪੁਲਿਸ ਉਨ੍ਹਾਂ ਦੇ ਮੁੱਖ ਆਸ਼ਰਮ ਜੋ ਕਿ ਬੇਂਗਲੂਰੂ ਤੋਂ ਕੁਝ ਦੂਰ ਹੀ ਹੈ, ਵੀ ਜਾ ਸਕਦੀ ਹੈ।

ਕੀ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਹੈ ਪੂਰਾ ਮਾਮਲਾ?

ਗੁੰਮਸ਼ੁਦਾ ਕੁੜੀਆਂ ਦੇ ਮਾਪਿਆਂ ਵੱਲੋ ਗੁਜਰਾਤ ਹਾਈ ਕੋਰਟ ਵਿੱਚ ਕੇਸ ਦਰਜ ਕਰਵਾਇਆ ਗਿਆ ਹੈ। ਕੁੜੀਆਂ ਦੇ ਮਾਪਿਆਂ ਦਾ ਕਹਿਣਾ ਹੈ ਕਿ ਸਾਲ 2012 ਵਿੱਚ ਤਮਿਲਨਾਡੂ ਵਿੱਚ ਨਿਤਿਆਨੰਦ ਦੇ ਆਸ਼ਰਮ ਵੱਲੋਂ ਇੱਕ ਸਿੱਖਿਆ ਪ੍ਰੋਗਰਾਮ ਚਲਾਇਆ ਗਿਆ ਸੀ। 

ਇਸ ਪ੍ਰੋਗਰਾਮ ਵਿੱਚ ਉਨ੍ਹਾਂ ਨੇ ਆਪਣੀਆਂ ਚਾਰ ਧੀਆਂ ਨੂੰ ਭੇਜਿਆ ਸੀ ਜਿਨ੍ਹਾਂ ਦੀ ਉਮਰ ਸੱਤ ਤੋਂ ਪੰਦਰਾਂ ਸਾਲਾਂ ਦੇ ਵਿਚਕਾਰ ਸੀ।

ਜੋੜੇ ਦਾ ਇਲਜ਼ਾਮ ਹੈ ਕਿ ਬਾਅਦ ਵਿੱਚ ਆਸ਼ਰਮ ਨੇ ਆਪ ਹੀ ਇਨ੍ਹਾਂ ਕੁੜੀਆਂ ਨੂੰ ਅਹਿਮਦਾਬਾਦ ਸ਼ਾਖ਼ਾ ਭੇਜ ਦਿੱਤਾ ਸੀ।

ਇਹ ਸ਼ਾਖ਼ਾ ਅਹਿਮਦਾਬਾਦ ਦੇ ਦਿੱਲੀ ਪਬਲਿਕ ਸਕੂਲ (ਈਸਟ) ਦੇ ਕੈਂਪਸ ਵਿੱਚ ਸਥਿਤ ਹੈ। ਪੁਲਿਸ ਦੇ ਨਾਲ ਜਦੋਂ ਆਪਣੀਆਂ ਬੇਟੀਆਂ ਨੂੰ ਲੱਭਣ ਲਈ ਇਹ ਜੋੜਾ ਆਸ਼ਰਮ ਦੀ ਇਸ ਸ਼ਾਖ਼ਾ ਪਹੁੰਚਿਆ ਤਾਂ ਉਨ੍ਹਾਂ ਨੂੰ ਇਹ ਦੱਸਿਆ ਗਿਆ ਕਿ ਉੱਥੇ ਉਨ੍ਹਾਂ ਦੀਆਂ ਸਿਰਫ਼ ਦੋ ਹੀ ਬੇਟੀਆਂ ਆਈਆਂ ਸਨ ਪਰ ਜਦਕਿ ਦੂਜੀਆਂ ਦੋ ਨੇ ਉੱਥੇ ਜਾਣ ਤੋਂ ਮਨ੍ਹਾਂ ਕਰ ਦਿੱਤਾ ਸੀ।

ਜੋੜੇ ਨੇ ਇਲਜ਼ਾਮ ਲਾਇਆ ਹੈ ਕਿ ਉਨ੍ਹਾਂ ਦੀਆਂ ਧੀਆਂ ਨੂੰ ਅਗਵਾ ਕੀਤਾ ਗਿਆ ਹੈ ਤੇ ਗੈਰ-ਕਾਨੂੰਨੀ ਤੌਰ ਤੇ ਬੰਦੀ ਬਣਾ ਕੇ ਰੱਖਿਆ ਗਿਆ ਹੈ।

ਨਿਤਿਆਨੰਦ ਨੇ ਇੱਕ ਵਾਰ ਦੁਨੀਆਂ ਦੇ ਮਸ਼ਹੂਰ ਵਿਗਿਆਨੀ ਐਲਬਰਟ ਆਈਨਸਟਾਈਨ ਨੂੰ ਗਲਤ ਕਰਾਰ ਦਿੱਤਾ ਸੀ

ਅਹਿਮਦਾਬਾਦ ਵਿੱਚ ਸਕੂਲ ਦੀ ਜ਼ਮੀਨ ਦਾ ਵਿਵਾਦ

ਸੈਂਟਰਲ ਬੋਰਡ ਆਫ਼ ਸਕੈਂਡਰੀ ਐਜੂਕੇਸ਼ਨ ਨੇ ਗੁਜਰਾਤ ਦੇ ਸਿੱਖਿਆ ਵਿਭਾਗ ਤੋਂ ਅਹਿਮਦਾਬਾਦ ਦੇ ਇੱਕ ਸਕੂਲ ਦੀ ਜ਼ਮੀਨ ਨਿਤਿਆਨੰਦ ਦੇ ਆਸ਼ਰਮ ਨੂੰ ਬੋਰਡ ਦੀ ਪ੍ਰਵਾਨਗੀ ਤੋਂ ਬਿਨਾਂ ਲੀਜ਼ ’ਤੇ ਦੇਣ ਦੇ ਮਾਮਲੇ ਵਿੱਚ ਜਾਂਚ ਕਰਕੇ ਰਿਪੋਰਟ ਪੇਸ਼ ਕਰਨ ਨੂੰ ਕਿਹਾ ਹੈ।

ਬੋਰਡ ਦੇ ਇੱਕ ਸੀਨੀਅਰ ਅਫ਼ਸਰ ਨੇ ਖ਼ਬਰ ਏਜੰਸੀ ਪੀਟੀਆਈ ਨੂੰ ਦੱਸਿਆ ਕਿ ਬੋਰਡ ਨੇ ਸੂਬੇ ਦੇ ਸਿੱਖਿਆ  ਵਿਭਾਗ ਨੂੰ ਚਿੱਠੀ ਲਿਖ ਕੇ ਕਿਹਾ ਹੈ ਕਿ ਅਹਿਮਦਾਬਾਦ ਦੇ ਮਨੀਨਗਰ ਦੇ ਡੀਪੀਐੱਸ ਸਕੂਲ ਦੀ ਜ਼ਮੀਨ ਬਿਨਾਂ ਬੋਰਡ ਦੀ ਪ੍ਰਵਾਨਗੀ ਦੇ ਆਸ਼ਰਮ ਲਈ ਲੀਜ਼ ’ਤੇ ਦੇਣ ਦੇ ਮਾਮਲੇ ਦੀ ਜਾਂਚ ਕਰਕੇ ਰਿਪੋਰਟ ਦੇਣ ਨੂੰ ਕਿਹਾ ਹੈ।

ਇਸ ਤੋਂ ਇਲਾਵਾ ਵਿਭਾਗ ਨੂੰ ਸਕੂਲ ਨੂੰ ਬੋਰਡ ਤੋਂ ਐਫ਼ੀਲੀਏਸ਼ਨ ਲੈਣ ਲਈ ਜਾਰੀ ਕੀਤੇ ਗਏ ਨੋ ਅਬਜੈਕਸ਼ਨ ਸਰਟੀਫਿਕੇਟ ਦਾ ਸਟੇਟਸ ਵੀ ਦੱਸਣ ਲਈ ਕਿਹਾ ਗਿਆ ਹੈ।

ਨਿਤਿਆਨੰਦ ਨਾਲ ਹੋਰ ਮਾਮਲੇ ਜੁੜੇ 

ਇਸ ਤੋਂ ਪਹਿਲਾਂ ਨਿਤਿਆਨੰਦ ’ਤੇ ਸਾਲ 2010 ਵਿੱਚ ਧੋਖਾਧੜੀ ਤੇ ਅਸ਼ਲੀਲਤਾ ਫ਼ੈਲਾਉਣ ਦਾ ਮਾਮਲਾ ਦਰਜ ਕੀਤਾ ਗਿਆ ਸੀ। ਉਨ੍ਹਾਂ ਦੀ ਇੱਕ ਕਥਿਤ ਸੈਕਸ ਸੀਡੀ ਵੀ ਸਾਹਮਣੇ ਆਈ ਸੀ। ਇਸ ਕਥਿਤ ਸੈਕਸ ਸੀਡੀ ਵਿੱਚ ਉਹ ਇੱਕ ਦੱਖਣ ਭਾਰਤੀ ਅਦਾਕਾਰਾ ਨਾਲ ਇਤਰਾਜ਼ਯੋਗ ਹਾਲਤ ਵਿੱਚ ਦਿਖਾਈ ਦੇ ਰਹੇ ਸਨ।

ਉਸ ਤੋਂ ਬਾਅਦ ਫਰਾਂਸਿਕ ਲੈਬ ਵਿੱਚ ਸਾਬਤ ਹੋਇਆ ਕਿ ਸੀਡੀ ਅਸਲੀ ਹੈ। ਇਸ ਤੋਂ ਬਾਅਦ ਨਿਤਿਆਨੰਦ ਦੇ ਆਸ਼ਰਮ ਨੇ ਭਾਰਤ ਵਿੱਚ ਹੋਈ ਜਾਂਚ ਨੂੰ ਗਲਤ ਦੱਸਿਆ ਤੇ ਇੱਕ ਅਮਰੀਕੀ ਲੈਬ ਵਿੱਚ ਹੋਈ ਜਾਂਚ ਦਾ ਹਵਾਲਾ ਦਿੱਤਾ, ਜਿਸ ਵਿੱਚ ਕਿਹਾ ਗਿਆ ਸੀ ਕਿ ਸੀਡੀ ਨਾਲ ਛੇੜਖਾਨੀ ਹੋਈ ਹੈ।

ਇਹ ਵੀ ਪੜ੍ਹੋ:

ਹਾਲਾਂਕਿ ਇਸ ਮਾਮਲੇ ਵਿੱਚ ਵੀ...